alexandrainst/scandi-wiki huggingface dataset:
Fylkesveg 6186

Fylkesveg 6186 i Møre og Romsdal går mellom Kjelklia og Todalen i Aure kommune. Vegen er 18,7 km lang.

Vegen går langs Aursundet til Ervika, og vidare langs Vinjefjorden til Todalen. Delen av vegen mellom Kjelklia og Aure var del av fylkesveg 680 fram til vegsambandet over Aursundet vart bygd.

Fram til 2019 hadde vegen nemninga fylkesveg 359.

Kommunar og knutepunkt

  Kjelklia
 Aurtunnelen (151 m)
Aure sentrum
Torset
Vik
Ervika
Endepunkt Todalen

Kjelder

Bakgrunnsstoff

 6186
Vegar i Aure
Fylkesveg 298 i Møre og Romsdal

Sjå òg fylkesveg 298 (fleirtyding).

Fylkesveg 298 i Møre og Romsdal går mellom Beiteråsen og Kanestraum i Tingvoll kommune. Vegen er 22,4 km lang.

Før Freifjordtunnelen vart teken i bruk i august 1992 var strekninga mellom Kvisvik og Beiteråsen del av riksveg 70.

Kommunar og knutepunkt

 Beiteråsen
Kommunal veg frå Straumsnes til  Nastad
Kommunal veg frå Nygarden til Kvisvik gamle ferjeleie
Finnvika
 Kanestraum

Bakgrunnsstoff

 298
Vegar i Tingvoll
Orewa

Byen Orewa ligg på Nordøya på New Zealand, ved Hibiscus Coast (Hibiscuskysten), 30 kilometer nord for Auckland City, og på nordsida og nær byrjinga på halvøya Whangaparaoa Peninsula. Byen hadde 7326 innbyggjarar ved folketeljinga i 2006; elles kjem mange menneske hit for å tilbringa fritid og ferie her. Orewa er òg ein av dei stadane på New Zealand som veks snøggast, og byen ligg i eit av dei mest kostbare områda i landet å busetja seg i.Byen er administrasjonssenter i Rodney District i Regionen Auckland.

Orewa ligg på austkysten til halvøya North Auckland Peninsula, i Rodney District, ved motorvegen State Highway 1. Denne motorvegen nordover frå Auckland endar no like nord for Orewa. Ei 7,5 kilometer forlenging av vegen er under bygging, og er venta ferdigstilt i 2009. Denne nordlege motorvegen vil då nærma seg Puhoi, og leia State Higway 1 utanom Orewa.

Landemerke 
Institusjonar som ligg i byen er mellom andre: Skulen Orewa College, ungdommssenteret (med «skatepark»), statuen av Sir Edmund Hillary, det teosofistiske samfunnet og kontora til distriktsstyret i Rodney District Council.

Orewa beach, ei om lag tre kilometer lang sandstrand, er ei av dei lengste og tryggaste strendene i Auckland.

Pururi Park 
I 2005 vart det lokalt kjende området Pururi Park, ved foten Eaves Bush, seld for meir enn 2 000 000 $. Dette har uroa eindel av dei eldre innbyggjarane i området, då dei ottast for at det ville føra til ei vidare utbygging av Orewa, og dei såg på det som eit populært friluftsområde for både byen sine innbyggjarar og for tilreisande. Det har no vorte lagt til den tilgrensande busetnaden Kensington Park for å stetta den raskt aukande etterspurnaden etter husvære i og omkring Orewa.

Bakgrunnsstoff 
 Heimeside til Orewa Beach 
 Heimesider til distriktsstyret, Rodney District Council 
 Orewa College

Referansar 

 Denne artikkelen bygger på «Orewa» frå , den 8. mars 2008. 
 

Auckland
Byar på New Zealand
Aleksandr Antonov

Aleksandr Stepanovitsj Antonov () var medlem av Det sosialistrevolusjonære partiet i Russland og leiar for bonde-oppstanden i Tambovregionen under den russiske borgarkrigen.

Han hadde vore medlem av Det sosialistrevolusjonære partiet sidan 1906. Den russiske februarrevolusjonen gjorde at han kom seg ut av fengselet han sat i, etter ein dom for ran. Han vende attende til Kirsanov og vart regional politifunksjonær under den provisoriske regjeringa som formelt styrte Russland frå mars til november 1917. I april 1918 braut han med den nye bolsjevikregjeringa, og gjekk under jorda.

Dei neste to åra leidde han ei væpna gerilja-gruppe av bønder som drap bolsjevikfunksjonærar, særleg dei som var knytte til tvangsutskriving av soldatar og til tvangsrekvirering av mat. Da det store opprøret i regionen kom i august 1920, stilte han seg i brodden av dette.

Etter juli 1921, da oppreisten var slått ned av styrkar frå Den raude armeen, vart Antonov tvinga under jorda att. Den 24. juni 1922 vart han omringa av ei eining frå Tsjekaen (det bolsjevikiske politiske politiet) og drepen.

Kjelder 
Den engelskspråklege wikipediaen, artikkelen Alexander Antonov. 

Russiske opprørsleiarar
Russiske sosialistar
Bøfjorden på Nordmøre

Bøfjorden er ein fjordarm av Halsafjorden i Surnadal kommune på Nordmøre. Fjorden strekkjer seg 3,5 km og går over i Åsskardfjorden ved Bøsundet. Inn til botn av Åsskardfjorden er han 9 km lang. 

Fjorden har innløp mellom Heggemsneset i nord og Bøkleppen i sør. Bruket Heggem ligg på nordsida like innanfor innløpet til fjorden, medan Bølandet ligg på sørsida. Over Bøsundet går ei om lag 300 meter lang bru.

Geografi i Surnadal
Fjordar på Nordmøre
Åsskardfjorden

Åsskardfjorden er ein fjordarm av Halsafjorden og ei fortsetjing av Bøfjorden i Surnadal kommune på Nordmøre. Fjorden strekkjer seg 5,5 km austover til Åsskard i botn av fjorden.

Fjorden har innløp ved Bøsundet i vest. Bøfjorden ligg på vestsida av fjorden. Bøsundet ligg mellom Bølandet i sør og Settemsøran og vert kryssa av ei om lag 300 meter lang bru. 

Riksveg 65 går langs dei indre delane av fjorden

Fjordar på Nordmøre
Geografi i Surnadal
Beisfjordbrua

Beisfjordbrua er ei bru som kryssar Fagernesstraumen i Beisfjorden i Narvik kommune i Nordland. Brua er 375 meter lang og er ein del av europaveg 6. Brua blei opna i 1959 av Bue Fjermeros.

Kjelder 

Denne artikkelen bygger på «Beisfjordbrua» frå , den 8. mars 2008.  

Europaveg 6
Bjelkebruer
Vegbruer i Nordland
Vegar i Narvik
1967 i Noreg
Bruer opna i 1967
Rodney District

Rodney District ligg heilt nord i Regionen Auckland på New Zealand, og vart danna i 1989 ved samanslåing av Helensville og Rodney County. Administrasjonssenteret i distriktet er Orewa, og distriktet omfattar Kawau Island i nord. Distriktsstyret er leia av ein ordførar og tolv rådsmedlemmer.

Rodney strekkjer seg frå dei imponerande svarte vulkanske sandstrendene ved Muriwai i vest til til fritidsområda på Hibiscus Coast («Hibiscuskysten») i aust. Området omfattar ei rekkje offentlege friområde. På austspissen til halvøya Whangaparaoa Peninsula ligg friområdet Shakespear Regional Park, og nord for Orewa ligg Wenderholm Regional Park og Mahurangi Regional Park. Goat Island marine reservat, også kalla Cape Rodney til Okakari Point marine reservat, var det første marine reservatet på New Zealand, og vart opna i 1977. Det dekkjer ei kystlinje på om lag fem km, når 800 m ut i sjøen, og har eit areal på fem km², der alt marint liv innanfor er verna.

Byane sør i distriktet har vorte «sovebyar» til Auckland som dei har motorvegsamband med, sjølv om dei har teke vare på sin opphavlege karakter som frititdsstader. Lenger nord er bygdene meir landlege. Somme av desse er kjende for sine lokale særtrekk, som til dømes Puhoi for ysteriet sitt, eller Waiwera med dei geotermiske varme kjeldene sine. Warkworth er ein god utgangsstad for å oppleva kyststrekninga Kowhai Coast, med den historiske øya Kawau Island. 

På vestsida av Rodney er den naturlege hamna Kaipara Harbour den dominerande landskapsformasjonen. Dette er den største naturlege hamna på den sørlege halvkula, med ein omkrins på 3 000 km. Området her var tidlegare kjent for kaurisagbruka sine. 

Kumeu, Matakana, og Huapai er kjende distrikt for vindyrking.

Rodney District er inndelt i tre område som kvar inneheld sine tettstader og busetnader:
 Western Ward: Helensville, Kumeu, og Kaipara Harbour.
 Eastern Ward (Hibiscus Coast): Gulf Harbour, Whangaparaoa Peninsula, og Orewa.
 Northern Ward: Warkworth og Wellsford.

Rodney District kan i framtida verta nedlagt dersom kommisjonen som ser på omstrukturering av Aucklandregionen (Royal Commission of Inquiry into Restructuring Auckland's Councils) tilrår nedlegging av dei lokale distrikta. Planane om omstrukturering av Auckland til ein by, kan føra til at dei noverande sju distrikta i regionen vert samanslegne. Dette kan gjera at det alt i 2009 kan vera eit underkontor for regionstyresmaktene i Auckland både i Warkworth, Orewa, og Helensville i staden for distriktsstyret i Rodney District. Eit samla bystyre i Auckland (Auckland City Council) kan i ganske nær framtid verta tillagd administrasjonen av alle distrikta i Regionen Auckland, og distrikta Manukau, North Shore, Papakura, Waitakere og Rodney vil dermed verta borte. (I tillegg kanskje òg Franklin District).

Sjå òg 
 Regionar på New Zealand
 Distrikt på New Zealand

Kjelder

 Denne artikkelen bygger på «Rodney District» frå , den 8. mars 2008.

Bakgrunnsstoff 
 Heimesida til distriktsstyresmaktene 
 Statistics NZ's 2001 Census results for Rodney 
 Informasjon om Goat Island Marine Reserve

Distrikt på New Zealand
Auckland
Brattsund bru

Brattsund bru er ei spennbetongbru som kryssar Brattsundet mellom Brattholmen og Storøya i Meløy kommune i Nordland. Brua er 194 meter lang og har eit hovudspenn på 122 meter. Ho er ein del av fylkesveg 464, fastlandssambandet til Åmøya og Grønnøya.

Kjelder 

Denne artikkelen bygger på «Brattsund bru» frå , den 8. mars 2008.  

Vegbruer i Nordland
Fritt frambygg-bruer
Vegar i Meløy
Breifjorden

Breifjorden er ein fjordarm av Vinjefjorden i Surnadal, Tingvoll og Sunndal kommune på Nordmøre. Fjorden er ei fortsetjing av Halsafjorden og Trongfjorden i nord. Breifjorden er 9,5 km brei, eller lang, og strekkjer seg 5 km frå nord til sør, som er den generelle retninga til heile fjordsystemet. 

Fjorden har innløp mellom Aksneset i vest og Båtvikneset i aust og deler seg vidare i fire fjordar. Desse er Hamnesfjorden i nordaust, Surnadalsfjorden i aust, og Stangvikfjorden og Ålvundfjorden i sør. Nesøya utgjer den sørlege grensa til fjorden der Stangvikfjorden (i aust) og Ålvundfjorden (i vest) går på kvar si side av øya. Kjergroneset dannar den austlege grensa til fjorden. 

Vest i fjorden ligg grenda Vågbøen i Tingvoll.

Fjordar på Nordmøre
Geografi i Surnadal
Geografi i Sunndal
Geografi i Tingvoll
Brønnøysundbrua

Brønnøysundbrua er ei fritt frambygg-bru som går frå øya Torget til fastlandet ikkje så langt frå Brønnøysund i Nordland. Brua er 550 meter lang, lengste spenn er 110 meter, og brua har seglingshøgd på 30 meter. Brua har 20 spenn. Ho vart opna i 1979 og er del av fylkesveg 54 i Nordland.

Øya Torget er mest kjend for fjellet Torghatten.

Kjelder 

Denne artikkelen byggjer på «Brønnøysundbrua» henta frå Wikipedia på bokmål 8. mars 2008.

Vegbruer i Nordland
Fritt frambygg-bruer
Vegar i Brønnøy
Bruer opna i 1979
1979 i Noreg
Surnadalsfjorden

Surnadalsfjorden er ein fjord i Surnadal kommune på Nordmøre. Fjorden strekkjer seg 10 km austover til Surnadalsøra i botn av fjorden.

Fjorden har innløp mellom Torvikneset i sør og Kjergroneset i nord. Grenda Årnes ligg like aust for Kjergroneset på nordsida, medan Torvika ligg tvers over fjorden på andre sida. Det er fleire bruk på begge sider innover i fjorden, mellom anna Sjøasetra og Glærem på kvar si side av fjorden like før Surnadalsøra. 

Elva Surna munnar ut i fjorden ved botnen. 

Fv326 går langs sørsida av fjorden, medan Fv328 går på nordsida.

Fjordar på Nordmøre
Geografi i Surnadal
Børøybrua

Børøybrua er ei platebru som går over Børøysundet mellom Børøya og Stokmarknes på Hadseløya i Nordland. Saman med Hadselbrua knyter ho Hadseløya til Langøya. Børøybrua er 326 meter lang og har 15 meter seglingshøgde. Ho er ein del av riksveg 82.

Børøybrua vart offisielt opna 1. juli 1967, som den fyrste av dei lengre bruene i Vesterålen. Hadsel kommune finansierte og bygde brua, etter at kommunen hadde kjøpt Børøya i 1963. Børøybrua fekk påbygd fortau på 1980-talet.

Kjelder 
Denne artikkelen byggjer på «Børøybrua» henta frå Wikipedia på bokmål 8. mars 2008. Bokmålsartikkelen oppgjev desse kjeldene:

Notar 

Vegbruer i Nordland
Platebruer
Vegar i Hadsel
Bruer opna i 1967
1967 i Noreg
Ålvundfjorden

Ålvundfjorden er ein fjordarm av Breifjorden i Tingvoll og Sunndal kommune på Nordmøre. Fjorden strekkjer seg 12 km søraustover til Ålvund i botn av fjorden. Fjorden ligg på sørvestsida av Nesøya og ei lang og smal halvøya som strekkjer seg nordvestover frå Ålvund. På andre sida halvøya ligg Stangvikfjorden. 

Fjorden har innløp mellom Nesøytangen på Nesøya i aust og Bølset i vest. Litt inn i fjorden, rett vest for Nesøya går Meisingsetvågen 4,5 km innover på vestsida og er for ein fjordarm og rekne med bratte fjell på kvar side. Inst i vågen ligg Meisingset. 

Riksveg 70 følgjer vestsida av fjorden inn til Meisingset og vidare vestover. Frå Meisingset går Fv302 vidare nordover langs fjorden. Riksveg 670 går langs austsida i den indre delen av fjorden.

Fjordar på Nordmøre
Geografi i Tingvoll
Geografi i Sunndal
Fylkesveg 302 i Møre og Romsdal

Sjå òg fylkesveg 302 (fleirtyding).
Fylkesveg 302 i Møre og Romsdal går mellom Meisingset og Koksvika i Tingvoll kommune. Vegen er 14,1 km lang.

Kommunar og knutepunkt

 Meisingset
 frå Husan til Aksneset (4,7 km)
 Koksvika

Bakgrunnsstoff

 302
Vegar i Tingvoll
Stangvikfjorden

Stangvikfjorden er ein fjordarm av Breifjorden i Surnadal og Sunndal kommune på Nordmøre. Fjorden strekkjer seg 15 km søraustover til Todalsfjorden, og inkludert Todalsfjorden er lengda 19 km.

Fjorden har innløp mellom Nesøytangen på Nesøya i vest og Stangvik, som fjorden er kalla opp etter i aust. Det meste av fjorden ligg på nordaustsida av Nesøya og ei lang og smal halvøy som strekkjer seg nordover frå Ålvund. På andre sida ligg Ålvundfjorden. 

Frå Rykkjem på vestsida går det ferjesamband over fjorden til Kvanne. Ferjestrekninga er ein del av riksveg 670. Sør for Kvanne svingar fjorden austover, før han ved grenda Nordvik snur sørover igjen. Ved neset Nausta ligg innløpet til Todalsfjorden som går inn til Todalsøra i botn av fjorden. 

Frå Kvanne og sørover på austsida går riksveg 671.

Kjelder 

Fjordar på Nordmøre
Geografi i Surnadal
Geografi i Sunndal
Djupfjordbrua

Djupfjordbrua er ei bru som kryssar Djupfjorden i Moskenes kommune i Nordland. Brua er 259 meter lang. Ho vart opna 3. juni 2003 og erstatta ei tidlegare bru over fjorden. Brua er ein del av europaveg 10.

Bygginga av nybrua tok 2 år, noko som var lenger enn planlagd. Under bygginga var det problem med sterk straum, bylgjer og vind i fjorden. Brua, tilkomstvegar og rivinga av den gamle brua kostet om lag 57 millionar kroner.

Den gamle brua var ei hengebru som var bygd i 1959.

Bakgrunnsstoff 
Denne artikkelen byggjer på «Djupfjordbrua» henta frå Wikipedia på bokmål 8. mars 2008. Bokmålsartikkelen gjev desse kjeldene:

 Statens Vegvesen om Djupfjordbrua 

Europaveg 10
Vegbruer i Nordland
Vegar i Moskenes
Bruer opna i 1959
Bruer opna i 2003
2003 i Noreg
1959 i Noreg
Todalsfjorden

Todalsfjorden er ein fjord i Surnadal kommune på Nordmøre. Fjorden strekkjer seg 4 km søraustover til Todalsøra i botn av fjorden og er ei fortsetjing av Stangvikfjorden. 

Fjorden startar ved garden Nausta, som ligg på austsida av fjorden. Riksveg 671 følgjer austsida av fjorden innover til Todalsøra.

Fjordar på Nordmøre
Geografi i Surnadal
Djupfjordstraumen bru

Djupfjordstraumen bru er ei bru som kryssar Djupfjorden på Hinnøya i Sortland kommune i Nordland. Ho er ein del av riksveg 822. Brua er ei spennbetongbru, bygd etter fritt frambygg-metoden, på 346 meter og med hovudspenn på 190 meter. Ho vart opna 21. oktober 1983. Saman med Brokløysatunnelen avløyste ho ferjestrekninga mellom Sortland og Djupfjorden.

Djupfjordstraumen bru vart prosjektert av firmaet Aas-Jakobsen AS i Oslo.

Kjelder 
Denne artikkelen byggjer på «Djupfjordstraumen bru» henta frå Wikipedia på bokmål 8. mars 2008. Bokmålsartikkelen oppgav desse kjeldene:

 The World's Longest Tunnel Page (bru-delen)

Vegbruer i Nordland
Vegar i Sortland
Fritt frambygg-bruer
Bruer opna i 1983
1983 i Noreg
Lauvøya i Dønna

Lauvøya (tradisjonell uttale låvøiæ) er ei øy i Dønna kommune på Helgeland. Det er ikkje lenger fast busetjing på øya.

Eigedommen Lauvøya høyrde til frå gammalt Herøy kyrkje. I 1777 fekk Ole Hartvigsen Jentoft løyve til å drive gjestgiveri i handelshuset på øya. I 1801 kjøpte Jentoft eigedommen, ved å gjere eit makebytte der han overdrog eigedommane Skorpa og Sørra til kyrkjegodset.

Handelshuset på Lauvøya vart drive fram til midt på 1900-talet. Lauvøya hadde postkontor (Lauvøy i Helgeland, Løvø i Helgeland) til tidleg på 1960-talet. På 1920-talet var det òg ein sildoljefabrikk på øya.

I 1965 kjøpte Helgeland Skogselskap Lauvøygarden, og det meste av eigedommen, 315 dekar, vart i åra 1965-67 tilplanta med 92 000 sitkagran. Innmarka måtte plantast opp att i 1969 og 1970. Sitkagrana på Lauvøya har vakse særs godt. 

På slutten av 1990-talet overdrog Skogselskapet våningshuset til Dønna kystlag. Utanom våningshuset er det meste av hus knytt til handelsstaden rivne, men mange strandsittar- og husmannsstuer er enno i bruk som hytter.

Litle Lauvøya 
Ved sida av Lauvøya, som òg vert kalla Store Lauvøya, ligg Litle Lauvøya. Denne øya er òg avfolka no.

Bakgrunnsstoff 
 O. Rygh: Norske Gaardnavne
 Om Lauvøya på www.bjornsmartnan.no

Kjelder 
 Øyvind Jensen: «Lauvøya i Dønna» i Årbok for Helgeland 1986 ISBN 82-90148-45-3
 Kåre Hansen: «Drukkenskap, Fylderie og Uskikkeligheder... Om bakgrunnen for noen av de første gjestgiveriene på Helgeland» i Årbok for Helgeland 1998/99 ISBN 82-7866-007-7
 Arvid Sveli 1980: Helgeland Skogselskap gjennom 75 år

Øyar i Nordland
Geografi i Dønna
Skogsaka
Korsnesfjorden

Korsnesfjorden er ein delfjord av Vinjefjorden i Aure og Halsa kommune på Nordmøre. Fjorden ligg på sørsida av øya Stabblandet og strekkjer seg 6,5 km austover til Arasvikfjorden.

Fjorden startar i vest mellom Korsneset i sør og Flesaskjer ved Flåsåsundet i nord. I aust endar fjorden mellom Taknes i sør og Bergeneset i nord ved enden av Imarsundet.

Fjordar på Nordmøre
Geografi i Aure
Fjordar i Heim
Fylkesveg 354 i Møre og Romsdal

Sjå òg fylkesveg 354 (fleirtyding).
Fylkesveg 354 i Møre og Romsdal går mellom Leirvika og Hestnes i Valsøyfjorden i Halsa kommune. Vegen er 17,0 km lang.

Vegen går rundt Valsøyfjorden, og var tidlegare del av E 39. E 39 er no lagt over fjorden på bruer.

Kommunar og knutepunkt

 Leirvika
 Leirviktunnelen (165 m)
Fjærlia
 Kalvikhammartunnelen (75 m)
 Hegerbergtunnelen (261 m)
Valsøybotn
Sæter
Hjellnes
 Gildehammartunnelen (70 m)
Enge
 Hestnes

Bakgrunnsstoff

 354
Vegar i Heim
Trondheimsleia

Trondheimsleia er havområdet mellom Smøla og Aure på Nordmøre og mellom Hitra og kommunane Hemne, Snillfjord og Agdenes i Trøndelag. 

Trondheimsleia strekkjer seg 94 km nordaustover frå nordsida av Tustna i sørvest til innløpet til Trondheimsfjorden ved Agdenes i nordaust. Delen av Trondheimsleia på sørsida av Smøla vert òg kalla Edøyfjorden. Mellom Smøla og Hitre går Ramsøyfjorden sørover til Trondheimsleia og frå her går leia inn i Sør-Trøndelag. 

Av stader langs leia finn ein Leira på Tustna, Tjeldbergodden, Sandstad og Grindvika på Hitra og Vassbygda.

Sidefjordar og delfjordar 
 Edøyfjorden er ein delfjord sør for Smøla
 Foldfjorden er ein fjordarm på Ertvågsøya
 Søraust for Skardsøya ligg Årvågfjorden
 Ramsøyfjorden går mellom Smøla og Hitra, inn til Trondheimsleia. 
 Mistfjorden er ein fjord i Hemnes, aust for Tjeldbergodden. 
 Hemnfjorden er eit fjordsystem i Hemnes og Snillfjord. 
 Åstfjorden
 Bjørkøyfjorden
 Snillfjorden
 Imsterfjorden i Snillfjord, sør for Sørleksa
 Verrafjorden, innanfor Agdenes

Samferdsel 
Hurtigruta og Kystekspressen mellom Kristiansund og Trondheim trafikkerer Trondheimsleia på langs. I tillegg kryssar fleire ferjesamband leia: 
 Frå Medholmen går det ferje over til Brekstad i nord. 
 Frå Agdenes går det ferje til Nordleksa og vidare nordover til Garten og Storfosna. 
Frå Aure går det Smøla kryssar leia.
 Frå Stabblandet og Ertvågsøya i Aure til Edøy i Smøla og vidare til Forsnes på Hitra

Leia er særs djup, opptil 250 meter på det djupaste, noko som skapte problem då Hitratunnelen vart prosjektert. Mellom Jøstenøya på Hitra og Hemnskjel i Snillfjord vart det funne ein terskel som «berre» var 185 meter djup og her vart tunnelen til slutt bygd med det lågaste punktet på 264 meter.

Fjordar i Trøndelag
Fjordar på Nordmøre
Geografi i Hitra
Geografi i Aure
Geografi i Smøla
Fjordar i Heim
Fjordar i Orkland
Grein

Ei grein er ein forveda plantedel som veks ut frå stamma på tre eller buskar. Ordet kan òg brukast om forgreiningar på røter, fjordar, gevir o.l. Det vert brukt endå oftare om forgreiningar på slektsliner og om spesialfelt innan næringsliv (næringsgrein; også kalla 'bransje' etter engelsk branch). Eit sett øvingar innan idrett kan verte kalla ei 'idrettsgrein'.

Ordet har opphav i ei germansk rot *grî, som tyder 'vere open', 'atskilje'. Den same rota finst att i verbet grine (som i preteritum har forma grein) - 'trekkje på munnen slik at tennene visest', eit ord som i dansk tyder 'smile', 'le', og i norsk tyder 'å skjere grimasar' eller 'gråte'.

På tre med kraftig apikal dominans vil endeknoppen sende ut signalstoff, spesielt auxin, for å hinde at sideskott utviklar seg til nye toppskott eller dominerande greiner. Dersom toppen vert kappa av, kan sidegreiner utvikle seg til nye toppskott. Harde klimatiske tilhøve eller feil proviniens kan svekke den apikale dominansen, slik at tre utviklar kraftigare greiner enn vanleg. Difor vil tre i fjellskogen ofte vere kraftigare forgreina en tre i låglandet. God lystilgang vil òg fremje forgreininga.

Kjelder 
 Falk og Torp 1903: Etymologisk ordbog over det norske og det danske sprog Faksimileutg. Bjørn Ringstrøms antikvariat 1992 ISBN 82-90520-16-6
 Varför växer träd uppåt?

Botanikk
Edøyfjorden

Edøyfjorden er ein fjord mellom Aure og Smøla kommune på Nordmøre. Fjorden er den sørvestlegaste delen av Trondheimsleia og strekkjer seg 26 km nordaustover til der Ramsøyfjorden kjem sørover mellom Smøla og Hitra. 

Fjorden ligg på nordsida av øyane Tustna, Stabblandet, Solskjeløya, Ertvågsøya og Grisvågøya, og på sørsida av Smøla og Edøya, som han er kalla opp etter. Frå Edøya går det ferjesamband sørover til Sandvika på Tustna.

Mellom Tustna og Stabblandet går Sålåsundet. Mellom Stabblandet og Ertvågsøya går Imarsundet sørover, og mellom Ertvågsøya og fastlandet ligg Aursundet. Alle sunda endar opp ved Vinjefjorden på sørsida. På Ertvågsøya går òg Foldfjorden sørover frå Edøyfjorden.

Fjordar på Nordmøre
Geografi i Aure
Geografi i Smøla
Årvågfjorden

Årvågfjorden er ein fjord i Aure kommune på Nordmøre. Fjorden strekkjer seg 6 km austover til Årvågen i botn av fjorden.

Fjorden har innløp ved det søraustlege hjørnet til Skardsøya mellom Espneset i nord og Klakkmyra i sør der Dromnesundet frå nord møter Torsetsundet frå vest. Bortsett frå Årvågen inst i fjorden ligg fleire gardar langs fjorden. På sørsida finn ein Klakkmyra, Gjela, Bakkmyr og Nerbakk og på nordsida Hellandet og Haugen. 

Fv364 går langs sørsida av fjorden.

Fjordar på Nordmøre
Geografi i Aure
Ramsøyfjorden

Ramsøyfjorden er ein fjord mellom Smøla og Hitra kommune langs grensa mellom Trøndelag og Møre og Romsdal. Fjorden strekkjer seg 16 km søraustover til Trondheimsleia.

Fjorden har innløp frå Norskehavet i nord mellom Steinsøya i vest og Sæbuøya i aust. Frå Forsnes på Hitra går det ferje over fjorden og sørover til Edøya på sørsida av Smøla. 

Riksveg 669 går langs fjorden på Smøla og Riksveg 713 går langs fjorden på Hitra.

Fjordar på Nordmøre
Fjordar i Trøndelag
Geografi i Smøla
Geografi i Hitra
Fylkesveg 713

Sjå òg Fylkesveg 713 (fleirtyding)
Fylkesveg 713 (Fv713) går mellom Sandstad og Vollen i Hitra. Veglengda er 83,5 km.

Vegen tar av frå riksveg 714 ved Sandstad og følgjer sørkysten av Hitra  langs Trondheimsleia til Forsnes, frå der nordover til Kvenvær, vidare austover til Straum ved Straumsfjorden. Her forlet vegen kysten og går austover mot Barmanfjorden og vegdelet på Vollen der han møter riksveg 714 igjen.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Sandstad
Forsnes
Arm til Forsnes ferjeleie (0,6 km) (Forsnes ferjekai stengt/demontert)
Kvenvær
 frå Grefsnes til Grefsnesvågen (0,8 km)
 frå Straum til  Vikstraum (19,0 km)
 Vollen

Bakgrunnsstoff 

Primære fylkesvegar
Fylkesvegar i Trøndelag
Vegar i Hitra